Timberlake terug met nuwe album | Nuus24
Timberlake terug met nuwe album
Los Angeles – Die sanger Justin Timberlake gaan in Maart sy eerste album in ses jaar uitreik.RCA Records het Dinsdag bekendgemaak dat The 20/20 Experience, Timberlake se eerste album sedert 2006 se FutureSex/LoveSounds, en maar net sy derde solo-album ooit, op 19 Maart vrygestel sal word.Die 31-jarige Timberlake het die afgelope jare meestal op sy loopbaan as akteur en sakeman gefokus.Suit & Tie, die album se eerste snit, wat Timberlake vroeër die maand vrygestel het, het in sy eerste week swakker gevaar as wat verwag is.Kenners het verwag dat die liedjie 350 000 keer afgelaai sou word. Suit & Tie is egter net 314 000 keer afgelaai.Timberlake sal op 2 Februarie tydens ‘n private Super Bowl-konsert in New Orleans vir die eerste keer in vyf jaar weer op die verhoog te sien wees.– Volg Nuus24 op Twitter - Reuters